K2
K2, Čogoris (kin. 乔戈里峰, pinyin: Qiáogēlǐ Fēng) arba Gudvino-Ostino kalnas (angl. Mount Godwin-Austen) – antrasis pagal aukštį kalnas pasaulyje, po Everesto (8848 m). Kalnas susidaręs iš magminių ir metamorfinių uolienų. Čogoris išsidėstęs Karakorumo kalnyne, Pakistano (Gilgito-Baltistano) ir Kinijos (Sindziango) pasienyje. Kalną 1856 m. atrado Europos topografijos tarnybos ekspedicija. K2 aukštis – 8611 m. K2 yra vienas iš sunkiausiai įkopiamų kalnų pasaulyje. Vidutiniškai žūsta vienas iš keturių į kalną bandančių įkopti žmonių. Iki 2012 metų į K2 buvo įkopę 306 žmonės. Pirmą kartą K2 viršūnė žiemos sezono metu pasiekta 2021 m. sausį − tai padarė 10 nepaliečių grupė.